Britaniyada koronavirusdan o‘lim holatlari bo‘yicha kunlik statistikani e'lon qilish vaqtincha to‘xtatildi

Buyuk Britaniyada koronavirus infeksiyasidan o‘lim holatlari bo‘yicha kunlik statistikani e'lon qilishni vaqtincha to‘xtatdi. Bu haqda Reuters agentligi xabar berdi.
 Hukumatning hisoblash uslubini qayta ko‘rib chiqish to‘g‘risidagi ko‘rsatmasidan so‘ng ana shunday qaror qabul qilindi.
 Ekspertlarning ta'kidlashlaricha, Angliyada vafot etganlar sonini hisoblash Birlashgan qirollikning boshqa qismidagi kabi  olib borilmayapti, shu sababli ma'lumotlarda chalkashlik yuz berishi mumkin.   
 Buyuk Britaniya kasallik yuqtirganlar soni bo‘yicha dunyoda 10-o‘rinda turibdi – mamlakatda 293 ming kishi kasallikka chalingan, 45 mingdan ortiq kishi vafot etgan.